**ĮSAKYMAS**

 **DĖL SOCIALINIŲ PASLAUGŲ 2024 METŲ PLANO PROJEKTO RENGIMO**

 **DARBO GRUPĖS SUDARYMO**

 2024 m. sausio 4 d. Nr. DĮV- 2

 Šilalė

Vadovaudamasis Lietuvos Respublikos vietos savivaldos įstatymo 6 straipsnio 12 punktu, 34 straipsnio 6 dalies 2 punktu, Lietuvos Respublikos teisėkūros pagrindų įstatymo 10 straipsnio 1 ir 3 dalimis, įgyvendindamas Socialinių paslaugų planavimo metodikos, patvirtintos Lietuvos Respublikos Vyriausybės 2006 m. lapkričio 15 d. nutarimu Nr. 1132 „Dėl Socialinių paslaugų planavimo metodikos patvirtinimo“, 11–14 punktus:

# 1. S u d a r a u Socialinių paslaugų 2024 metų plano projekto rengimo darbo grupę (toliau – Darbo grupė):

1.1. Reimunda Kibelienė – Šilalės rajono savivaldybės administracijos Turto ir socialinės paramos skyriaus vedėja (Darbo grupės vadovė);

1.2. Loreta Bujienė – Šilalės rajono socialinių paslaugų namų direktoriaus pavaduotoja socialiniams reikalams;

1.3. Vaida Janulevičienė – Šilalės rajono savivaldybės administracijos jaunimo reikalų koordinatorė;

 1.4. Vilija Karbauskienė – Šilalės rajono savivaldybės administracijos Turto ir socialinės paramos skyriaus vyriausioji specialistė;

1.5. Violeta Kasnauskaitė – Šilalės krašto neįgaliųjų sąjungos pirmininkė;

1.6. Silva Paulikienė – Šilalės rajono savivaldybės administracijos tarpinstitucinio bendradarbiavimo koordinatorė;

 1.7. Ramūnė Rumšienė – Šilalės rajono savivaldybės administracijos Turto ir socialinės paramos skyriaus vyriausioji specialistė;

 1.8. Vilija Vainorienė – Šilalės rajono savivaldybės administracijos Turto ir socialinės paramos skyriaus vyriausioji specialistė.

2. P a v e d u Darbo grupei parengtą Socialinių paslaugų 2024 metų plano projektą iki 2024 m. balandžio 10 d. pateikti Šilalės rajono savivaldybės tarybai svarstyti.

3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt) ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos.

Administracijos direktorius Andrius Jančauskas